по дадената скала за вероятността от неизпълнение, както е посочено в трета част, дял II, глава 3 от РКИ.
 б
 Среднопретеглена по експозиции вероятност от неизпълнение (%)
 Средната стойност на вероятностите от неизпълнение за дадена категория длъжници, претеглени със съответната им стойност на експозицията в колона „а“ на настоящия образец.
 в
 Брой на длъжниците:
 Брой на юридическите лица или длъжниците, отнесени към всеки интервал на фиксираната скала на вероятността от неизпълнение, на които е присъден отделен рейтинг, независимо от броя на отпуснатите различни кредити или експозиции.
 Когато на различните експозиции към един и същ длъжник е присъден отделен рейтинг, те се посочват поотделно. Такъв е случаят, когато отделни експозиции към един и същ длъжник са отнесени към различни категории длъжници по силата на член 172, параграф 1, буква д), второ изречение от РКИ.
 г
 Среднопретеглена по експозиции загуба при неизпълнение (%)
 Средната стойност на загубата при неизпълнение за категория длъжници, претеглена със съответната им стойност на експозицията
 Оповестената загуба при неизпълнение представлява окончателната оценка на загубата при неизпълнение, използвана при изчисляването на капиталовите изисквания, получена след отчитане на евентуалния ефект на редуцирането на кредитния риск и неблагоприятната конюнктура — според случая.
 При експозициите, за които се прилага третиране при двойно неизпълнение, оповестената загуба при неизпълнение съответства на избраната в приложение на член 161, параграф 4 от РКИ.
 За експозициите в неизпълнение по вътрешнорейтингов подход А-IRB се взима предвид член 181, параграф 1, буква з) от РКИ. Оповестената загуба при неизпълнение представлява оценката на загубата при неизпълнение за експозициите в неизпълнение.
 д
 Среднопретеглен по експозиции падеж (години):
 Средните падежи при длъжниците в години, претеглени със съответната им стойност на експозицията в колона „а“ на настоящия образец.
 Оповестеният падеж се определя в съответствие с член 162 от РКИ.
 е
 Рисково претеглена стойност на експозициите
 Това е рисково претеглената стойност на експозициите, изчислена в съответствие с трета част, дял II, глава 3 от РКИ. За експозициите към централни правителства и централни банки, институции и предприятия това е рисково претеглената стойност, изчислена в съответствие с член 153, параграфи 1—4 от РКИ. Взимат се предвид посочените в членове 501 и 501а от РКИ коефициенти за подпомагане на МСП и на финансирането на инфраструктура. За експозициите към капиталови инструменти по подхода PD/LGD това е рисково претеглената стойност, изчислена в съответствие с член 155, параграф 3 от РКИ.
 ж
 Плътност на рисково претеглените стойности на експозициите
 Отношението на сбора на рисково претеглените стойности на експозициите (колона „е“ на настоящия образец) към стойността на експозицията в колона „а“ на настоящия образец.
 Образец EU CCR5 — Състав на обезпечението за експозициите към КРК. Колони със зададен формат
 13.
 Институциите оповестяват информацията, посочена в член 439, буква д) от РКИ, като попълват образец EU CCR5 от приложение XXV към настоящия регламент за изпълнение, следвайки долуизложените указания в настоящото приложение.
 14.
 В настоящия образец се попълват справедливите стойности на обезпечението (предоставено или получено), използвано по експозициите към КРК, свързани със сделки с деривати или СФЦК, независимо дали сделките са преминали клиринг чрез ЦК или не и дали на ЦК е предоставено